[image: image1.png]


[image: image2.jpg]150 9001
150 14001

BUREAU VERITAS




ОБЩИНА БУРГАС

8000 Бургас, ул. „Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

ДО 

ОБЩИНСКИ СЪВЕТ

БУРГАС

ДОКЛАДНА ЗАПИСКА

От д-р Лорис Мануелян, Замeстник-кмет „Здравеопазване, превенции, социални дейности, трудова заетост и спорт” 

Относно: Предоставяне на финансови средства на Красимир Сарафов за участие на Европейско първенство по културизъм и фитнес 2014 г. и на турнира Арнолд Класик Европа 2014 в гр. Мадрид, Испания.
УВАЖАЕМИ ОБЩИНСКИ СЪВЕТНИЦИ,

С Решение на Общински съвет – Бургас по т. 5 от дневния ред на проведеното на 13.02.2014 г. заседание (Протокол № 33), е приет Бюджета на Община Бургас за 2014 г. В т. 17.5 от това Решение по отношение на субсидиране на други дейности в спорта (Приложение № 5.5) е одобрена обща сума в размер на 52 000 лв. (петдесет и две хиляди лева), от които 20 000 лв. (двадесет хиляди лева) са средства за участие на олимпийски, световни и европейски първенства.

На 28.02.2014г. в деловодството на Община Бургас e входирано удостоверение от  г-жа Ирена Илиева, Генерален секретар на Българска федерация по културизъм и фитнес /БФКФ/. В него е посочено, че  бургазлията Красимир Сарафов – картотекиран състезател на БФКФ и националния отбор, ще представя Република България на Европейското първенство 2014 г. и на турнира Арнолд Класик Европа 2014 в гр. Мадрид , Испания. 

Предвид престижността на двата спортни форума, досегашните отлични постижения на Красимир Сарафов, честта на същия да представя Република България и своя град Бургас, както и политиката на Община Бургас за подпомагане на местния спорт и местните състезатели, е налице необходимостта от предоставяне на финансови средства за участията на състезателя.
Предвид гореизложеното и на основаниe чл. 21. ал. 1. т. 6. ЗМСМА предлагам Общински съвет - Бургас да вземе следното:

РЕШЕНИЕ
1. Дава съгласие еднократно да бъде предоставена сумата от 1 000 лв. (хиляда лева) на Красимир Сарафов от гр. Бургас за участията му на Европейско първенство по културизъм и фитнес 2014г. и на турнира Арнолд Класик Европа 2014 в гр. Мадрид, Испания.

2. След провеждане на Европейското първенство по културизъм и фитнес 2014 г. и на турнира Арнолд Класик Европа 2014 в гр. Мадрид, Испания, Красимир Сарафов да представи отчет за разходването на предоставените му финансови средства.

Приложения:
Копие на Служебна бележка с вх. № 78-00-41/28.02.14г. от г-жа Ирена Илиева – Ген. Секретар на Българска федерация по културизъм и фитнес.
С уважение,

Д-р Лорис Мануелян

